b'\n_START_ARTICLE_\nHy\xc3\xb6kk\xc3\xa4yssota\n_START_PARAGRAPH_\nHy\xc3\xb6kk\xc3\xa4yssota on sota, jota k\xc3\xa4yd\xc3\xa4\xc3\xa4n ilman laillista syyt\xc3\xa4. Kansainv\xc3\xa4lisen oikeuden mukaan sotaa saa k\xc3\xa4yd\xc3\xa4 vain puolustukseksi tai YK:n turvallisuusneuvoston p\xc3\xa4\xc3\xa4t\xc3\xb6ksell\xc3\xa4._NEWLINE_Hy\xc3\xb6kk\xc3\xa4yssodan suunnittelu on yksi Lontoon sopimuksessa m\xc3\xa4\xc3\xa4rittellyist\xc3\xa4 sotarikoksista. Se mainitaan artiklassa kuusi \xe2\x80\x9drikoksena rauhaa vastaan\xe2\x80\x9d. Liittoutuneet valtiot \xe2\x80\x93 Yhdysvallat, Yhdistynyt kuningaskunta, Ranska ja Neuvostoliitto \xe2\x80\x93 allekirjoittivat sopimuksen 8. elokuuta 1945. Se oli pohjana Euroopan akselivaltojen sotarikollisiksi katsottujen henkil\xc3\xb6iden tuomitsemisk\xc3\xa4yt\xc3\xa4nn\xc3\xb6ille._NEWLINE_Rikoksia rauhaa vastaan k\xc3\xa4ytettiin my\xc3\xb6s er\xc3\xa4\xc3\xa4n\xc3\xa4 johtavana k\xc3\xa4sitteen\xc3\xa4 Suomen sotasyyllisyysoikeudenk\xc3\xa4ynniss\xc3\xa4. Suomessa asia on j\xc3\xa4lkik\xc3\xa4teen her\xc3\xa4tt\xc3\xa4nyt kritiikki\xc3\xa4, koska lakia sovellettiin yleisen suomalaisen oikeusk\xc3\xa4yt\xc3\xa4nn\xc3\xb6n vastaisesti taannehtivasti.'